Celerina/Schlarigna

Celerina/Schlarigna (en la germana lingvo Celerina kaj en la romanĉa lingvo Schlarigna) estas komunumo de la komunumaro Supra Engadino kaj la distrikto Malojo en Kantono Grizono, Svislando. Ĝi havis 1488 loĝantojn je la 31-a de decembro 2009.

Geografio
Celerina/Schlarigna situas en Supra Engadino ĉe la bordo de la rivero Eno. La sudorientan limon de loa komunumo formas la rivero Flaz, suda alfluanto de Eno. En la nordo de la komunuma teritorio situas la alttavolo Trais Fluors kun tri rimarikindaj montopintoj kun alteco de 2955 m s.m. Krom la vilaĝo Celerina/Schlarigna al la komunumo apartenas ankaŭ la frakcio Crasta.

Najbaraj komunumoj
La komunumo Celerina/Schlarigna limas en nordo al Samedan, en sudoriento al Pontresina, en sudo al eksklavo den Samedan, kaj en sudokcidento al Sankta Maŭrico.

Trafiko
Tra Celerina/Schlarigna pasas la kantona ĉefvojo n-ro 27, kiu en Silvaplana kuniĝas kun la kantona ĉefvojo n-ro 3 al Malojopasejo. Al la publika transportreto la komunumo estas konektita per la stacidomo ĉe la trajnlinio de Retia Fervojo de Sankta Maŭrico al Samedan.

Lingvoj
En la jaro 1860 ankoraŭ 96% de la loĝantaro parolis Puter, dialekton de la romanĉa lingvo. Ek de tiam la nombro de germanlingvanoj en la komunumo konstante kreskis. Dum la popolnombrado de 1980 43,82% de la loĝantaro parolis la germanan, dum 30,67% parolis la romanĉan kaj 20% la italan lingvon. En la jaro 2000 58,31% parolis la germanan, 19,29% la italan, dum la romanĉa falis kun ankoraŭ 12,79% al la tria loko.

Historio
La unua dokumenta mencio de Celerina/Schlarigna datiĝas el la jaro 1313 kiel Schellarin.
Fonto: Ottavio Clavuot: Celerina/Schlarigna en Historia Leksikono de Svislando (2005-02-16)

 Notoj kaj referencoj 


 Vidu ankaŭ 
 Celerina (stacidomo)
 Celerina Staz (stacidomo)
 Punt Muragl Staz (stacidomo)

Eksteraj ligiloj
Oficiala retejo de la komunumo Celerina/Schlarigna
Paĝo pri Celerina/Schlarigna en la turisma retejo de Engadino